open-index/open-wikipedia-markdown huggingface dataset:
Αγία Αναστασία Χαλκιδικής

Η **Αγία Αναστασία** είναι χωριό της δημοτικής κοινότητας Γαλατίστης, της δημοτικής ενότητας (τέως δήμου) Ανθεμούντος, του δήμου Πολυγύρου, της περιφερειακής ενότητας (τέως νομού) Χαλκιδικής, στην περιφέρεια Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Χαλκιδικής του νομού Χαλκιδικής, στο γεωγραφικό διαμέρισμα Μακεδονίας.

## Γεωγραφία
Η Αγία Αναστασία είναι πεδινό χωριό στο βορειοδυτικό τμήμα του νομού Χαλκιδικής. Βρίσκεται πάνω στην επαρχιακή οδό που συνδέει τον Πολύγυρο με την Περιφερειακή Οδό Θεσσαλονίκης στη διασταύρωση Θέρμης, από την πλευρά του (Χορτιάτη και σε μέσο σταθμικό υψόμετρο 125. Απέχει περίπου 31 χλμ. ΒΔ. του Πολύγυρου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Γαλατίστης του νομού Χαλκιδικής. Καταργήθηκε το 1940, και επανασυστάθηκε το 1991. Με το ΦΕΚ 244Α – 04/12/1997 αποσπάστηκε από την κοινότητα Γαλατίστης και προσαρτήθηκε στον δήμο Ανθεμούντα. Με το ΦΕΚ 87Α – 07/06/2010 αποσπάστηκε από τον δήμο Ανθεμούντα και προσαρτήθηκε στον δήμο Πολυγύρου.

## Ιστορικά στοιχεία
Ο οικισμός αποτελείται από τρία τμήματα και καταλαμβάνει έκταση που ανήκε στην Μονή Αγίας Αναστασίας από δωρεά της αυτοκράτειρας του Βυζαντίου Θεοφανούς, ιδρύτριας του μοναστηριού. Οι κάτοικοι της περιοχής αγωνίστηκαν κατά των Τούρκων στην επανάσταση του 1821, ιδιαίτερα ο Στάμος Χάψας, ο οποίος αγωνίστηκε μέχρις εσχάτων για την σωτηρία των αμάχων, που είχαν καταφύγει στην Μονή Αγίας Αναστασίας.

## Αξιοθέατα
*Η Σταυροπηγιακή Μονή της Αγίας Αναστασίας Φαρμακολύτριας, βορειοανατολικά του οικισμού, από τις σημαντικότερες και ιστορικότερες της Β. Ελλάδας. Ιδρύθηκε στις αρχές του 16ου αιώνα στη θέση μικρού ναού των βυζαντινών χρόνων. Γνώρισε μεγάλη ακμή μέχρι και τον 17ο αιώνα, αλλά πυρπολήθηκε το 1821. 
*Το ξωκκλήσι του Άη-Λια στα βορειοδυτικά του χωριού
*Το μνημείο του Καπετάν Χάψα, πάνω στον κύριο αυτοκινητόδρομο νότια του οικισμού, αγωνιστή της Επανάστασης, ο οποίος σκοτώθηκε στην πολύνεκρη μάχη των Βασιλικών Χαλκιδικής, στις 10/06/1821

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*http://www.agro-tour.net/web/guest/activities/~/topicarts/view/44816/209/164?_topicarts_redirect=%2Fweb%2Fguest%2Factivities%2F~%2Ftopic%2F209%2F164%3F_topicarts_page%3D2

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Πολυγύρου
Διοργανώσεις Ε.Π.Σ. Ξάνθης 2013–14

Την περίοδο 2013–14 η ΕΠΣ Ξάνθης διοργάνωσε το πρωτάθλημα και το Κύπελλο για τα ερασιτεχνικά σωματεία της δύναμής της.

## Πρωτάθλημα
Την περίοδο 2013-14 το πρωτάθλημα της ΕΠΣ Ξάνθης είχε την εξής δομή:
*Α΄ Κατηγορία
*Β΄ Κατηγορία (2 όμιλοι)

### Α' Κατηγορία
Πρωταθλητής ανακηρύχθηκε ο Άρης Αβάτου που δεν κατάφερε να προβιβαστεί στη Γ΄ Εθνική μέσω του ειδικού πρωταθλήματος.

Η τελική βαθμολογία της Α΄ ΕΠΣΞ:

### Β΄ Κατηγορία
Στη 2η κατηγορία συμμετείχαν συνολικά 23 ομάδες χωρισμένες σε 2 ομίλους. Οι δυο πρώτοι κάθε ομίλου (Ελπίς Σουνίου, Ελπίς Γενησέας από τον 1ο και Θράκη Συδινής, Ορφέας 2005 από τον 2ο)  προβιβάστηκαν στην Α΄ Κατηγορία.  

## Κύπελλο
Την περίοδο 2013-14 κυπελλούχος ΕΠΣ Ξάνθης αναδείχθηκε ο **Παύλος Μελάς Κουτσού** επικρατώντας στον τελικό, της ομάδας του Αστέρα Μαγικού, στη διαδικασία των πέναλτυ

## Σημειώσεις

## Παραπομπές

## Πηγές
*ΕΠΣ Ξάνθης Επίσημος Ιστότοπος 
*Νέα ΕΠΣ Ξάνθης  Ιστοσελίδα «XanthiSports»

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Ξάνθης
Best of Ozz

**Best of Ozz** είναι ο τίτλος της συλλογής τραγουδιών του βρετανού χέβι μέταλ τραγουδιστή Ozzy Osbourne, η οποία κυκλοφόρησε το 1989 μέσω της δισκογραφικής εταιρείας "CBS Records" στην Αμερική και της "Sony" στην Ιαπωνία.

Τα τραγούδια που περιλαμβάνονται εδώ προέρχονται από τους τέσσερις πρώτους στούντιο δίσκους που κυκλοφόρησε ο καλλιτέχνης, από το 1980 μέχρι το 1986.

Το "*Best of Ozz*" δεν κατάφερε να μπει στα τσαρτ της Βρετανίας ή των Ηνωμένων Πολιτειών.

## Τραγούδια
1. **Over the Mountain** *(Osbourne, Rhoads, Daisley, Kerslake)* - 4:31
2. **Secret Loser** *(Osbourne, Lee, Daisley)* - 4:08
3. **Goodbye to Romance** *(Osbourne, Rhoads, Daisley)* - 5:35
4. **Shot in the Dark** *(Osbourne, Soussan)* - 4:16
5. **Mr. Crowley** *(Osbourne, Rhoads, Daisley)* - 4:55
6. **Bark at the Moon** *(Osbourne)* - 4:15
7. **[[Crazy Train]]** *(Osbourne, Rhoads, Daisley)* - 4:50
8. **Centre of Eternity** *(Osbourne)* - 5:15
9. **Diary of a Madman** *(Osbourne, Rhoads, Daisley, Kerslake)* - 6:12
10. **The Ultimate Sin** *(Osbourne, Lee, Daisley)* - 3:43

## Τα μέλη του συγκροτήματος
Τα τραγούδια του **Best of Ozz** ηχογραφήθηκαν από τους εξής μουσικούς:
* **[[Όζι Όσμπορν]]** - *φωνητικά*
* **[[Ράντι Ρόουντς]]** - *κιθάρα*
* **[[Τζέικ Λι]]** - *κιθάρα*
* **[[Μπομπ Ντέισλι]]** - *μπάσο*
* **Φιλ Σούσαν** - *μπάσο*
* **[[Λι Κέρσλεηκ]]** - *τύμπανα*
* **[[Τόμι Όλντριτζ]]** - *τύμπανα*
* **Ράντι Καστίγιο** - *τύμπανα*
* **[[Ντον Έρεϊ]]** - *πλήκτρα*

## Πηγές
* Best of Ozz - Ozzy Osbourne | Songs, Reviews, Credits, Awards | AllMusic
* Ozzy Osbourne - Best of Ozz - Reviews - Encyclopaedia Metallum

Κατηγορία:Άλμπουμ του 1989
Κατηγορία:Compilation άλμπουμ του Ozzy Osbourne
Πολφός

Με τον όρο **πολφός** μπορεί να αναφέρεται:

*σε αιώρημα στερεών ουσιών μέσα σε υγρό
*ο οδοντικός πολφός ζωντανός ιστός που βρίσκεται εγκατεστημένος μέσα στην εσωτερική κοιλότητα κάθε δοντιού
*ο πολφός του σπλήνα λευκή ή ερυθρή μαλακή ουσία που βρίσκεται στο σπλήνα
Αποκεντρωμένη Διοίκηση Θεσσαλίας–Στερεάς Ελλάδας

Η **Αποκεντρωμένη Διοίκηση Θεσσαλίας–Στερεάς Ελλάδας** (Α.Δ. ΘΕΣ-ΣΤΕ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστάθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει τις Περιφέρειες της Θεσσαλίας  και της Στερεάς Ελλάδας με τις Περιφερειακές Ενότητες (Π.Ε.) Καρδίτσας, Λάρισας, Μαγνησίας, Τρικάλων, Βοιωτίας, Εύβοιας, Ευρυτανίας, Φθιώτιδας και Φωκίδας. Ως έδρα της έχει οριστεί η Λάρισα. Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις Περιφέρειες, τις Περιφερειακές Ενότητες και τους Δήμους. 

Η οργάνωση της Αποκεντρωμένης Διοίκησης Θεσσαλίας - Στερεάς Ελλάδας έχει οριστεί με το Π.Δ. 138 (ΦΕΚ 231/27-12-2010).

Η συγκρότηση των Αποκεντρωμένων Διοικήσεων συνιστά **Συνταγματική Επιταγή** (άρθρο 101) που ορίζει τη διοίκηση του κράτους βάσει του **αποκεντρωτικού συστήματος**. Η Αποκεντρωμένη Διοίκηση είναι **αυτοτελής διοικητική μονάδα** αρμόδια για τις **επιχειρησιακές και ελεγκτικές δραστηριότητες του κράτους** στην περιοχή ευθύνης της. Ειδικότερα, στις Αποκεντρωμένες Διοικήσεις :

* ανήκουν **κρατικές υποθέσεις** που για συνταγματικούς λόγους δεν μπορούν να ασκηθούν από την Αυτοδιοίκηση
* ανήκουν **κρατικές αρμοδιότητες** που σταδιακά αποκεντρώνονται από την κεντρική διοίκηση με στόχο τη δημιουργία ενός επιτελικού και ευέλικτου κράτους
* εντάσσονται **καθ΄ ύλην αποκεντρωμένες υπηρεσίες των υπουργείων**, όπου αυτό κριθεί σκόπιμο

Οι τομείς δημοσίων πολιτικών που δραστηριοποιείται η Αποκεντρωμένη Κρατική Διοίκηση είναι:

* **Νομιμότητα** : Έλεγχος νομιμότητας των πράξεων της Αυτοδιοίκησης.
* **Μετανάστευση** : Διαχείριση θεμάτων χορήγησης, ανανέωσης, απόρριψης, ανάκλησης αδειών διαμονής.
* **Δημόσια Περιουσία – Κρατικός Πλούτος**:
** **Κοινωφελείς Περιουσίες** : διαχείριση, εποπτεία και εκκαθάριση ιδρυμάτων, κληροδοτημάτων και σχολαζουσών κληρονομιών.
** **Χωροταξία / Πολεοδομία και Περιβάλλον** : εξειδίκευση γενικών κατευθύνσεων και εφαρμογή οδηγιών περιβαλλοντικής, χωροταξικής και πολεοδομικής πολιτικής, προστασία και αξιοποίηση υδάτινων πόρων, ορυκτών πόρων και ανανεώσιμων πηγών ενέργειας, εργαστηριακός έλεγχος υλικών δημοσίων έργων και εκτέλεση ποιοτικών ελέγχων.
** **Αγροτικά Θέματα** : Θέματα αναδασμού, εποικισμού, αλιείας και γεωργικών εκμεταλλεύσεων.

Σύμφωνα με το άρθρο 63 του Ν.4954/2022 σε κάθε Αποκεντρωμένη Διοίκηση προϊσταται **Γραμματέας** που διορίζεται με απόφαση του Υπουργού Εσωτερικών και καταλαμβάνει θέση μετακλητού υπαλλήλου με βαθμό 2ο της κατηγορίας των ειδικών θέσεων. Ο Γραμματέας της Αποκεντρωμένης Διοίκησης είναι υπεύθυνος για την άσκηση της κυβερνητικής πολιτικής για θέματα που αφορούν στην αποκεντρωμένη διοίκηση. 

## Παραπομπές


## Εξωτερικοί σύνδεσμοι
* 

Θεσσαλιας Στερεας Ελλαδας
Αποκεντρωμένη Διοίκηση Πελοποννήσου, Δυτικής Ελλάδας και Ιονίου

Η **Αποκεντρωμένη Διοίκηση Πελοποννήσου, Δυτικής Ελλάδας και Ιονίου** (ΑΔΠΔΕΙ) είναι μία από τις εφτά ενιαίες αποκεντρωμένες διοικήσεις της Ελλάδας.  

Αποτελεί βαθμίδα της ελληνικής δημόσιας διοίκησης και συστήθηκε την 1η Ιανουαρίου του 2011, σύμφωνα με τη νέα διοικητική διαίρεση (Πρόγραμμα «Καλλικράτης») της χώρας. 

Στα όρια της περιλαμβάνει τις περιφέρειες: Πελοποννήσου, Δυτικής Ελλάδας και Ιονίων Νήσων, με τους νομούς Αργολίδας, Αρκαδίας, Κορινθίας, Λακωνίας, Μεσσηνίας, Αιτωλοακαρνανίας, Αχαΐας, Ηλείας, Κέρκυρας, Κεφαλληνίας, Λευκάδας και Ζακύνθου. Γεωγραφικά περιλαμβάνει την Πελοπόννησο, τη δυτική Στερεά Ελλάδα και τα Επτάνησα εκτός των Κυθήρων. 

Έδρα της αποκεντρωμένης διοίκησης είναι η πόλη της Πάτρας που αποτελεί και την μεγαλύτερη σε πληθυσμό πόλη.

Σκοπός της είναι η καλύτερη συνεργασία του κράτους με την τοπική αυτοδιοίκηση, δηλαδή με τις περιφέρειες, τις περιφερειακές ενότητες (που ταυτίζονται με τους νομούς της συγκεκριμένης διοίκησης) και τους δήμους.  

Επικεφαλής της διοίκησης είναι ο εκάστοτε Συντονιστής, ο οποίος διορίζεται από την κυβέρνηση. 

Σήμερα καθήκοντα του Συντονιστή ασκεί ο Νικόλαος Παπαθεοδώρου

## Εικόνες - Χάρτες
Οι περιφέρειες που αποτελούν την Αποκεντρωμένη Διοίκηση Πελοποννήσου, Δυτικής Ελλάδας και Ιονίου αποτυπωμένες με κόκκινο χρώμα στον χάρτη της Ελλάδας:

File:Periferia_Peloponnisou.png|Περιφέρεια Πελοποννήσου
File:Periferia_Dytikis_Elladas.png|Περιφέρεια <br>Δυτικής Ελλάδας 
File:Periferia_Ionion_Nision.png|Περιφέρεια <br> Ιονίων Νήσων


## Παραπομπές


## Εξωτερικοί σύνδεσμοι
* 

Πελοποννησου Δυτικης Ελλαδας και Ιονιου
Αποκεντρωμένη Διοίκηση Αιγαίου

Η **Αποκεντρωμένη Διοίκηση Αιγαίου** (ΑΔΑ) είναι μία από τις επτά (7) ενιαίες αποκεντρωμένες διοικήσεις της Ελλάδας. Αποτελεί βαθμίδα της  ελληνικής δημόσιας διοίκησης, διάδοχο σχήμα των παλιών κρατικών περιφερειών Βορείου και Νοτίου Αιγαίου του Ν. 2503/1997 και συστήθηκε το 2011 σύμφωνα με τη νέα διοικητική διαίρεση της χώρας (νόμος 3852/2010, πρόγραμμα Καλλικράτης). 

Στα όρια της περιλαμβάνει τις περιφέρειες του Βορείου Αιγαίου  και του Νοτίου Αιγαίου με τους νομούς Χίου, Λέσβου, Σάμου, Κυκλάδων και Δωδεκανήσου και έχει έδρα τον Πειραιά (Ακτή Μιαούλη 83 & Μ. Μπότσαρη 2-8, ΤΚ 185 38).  

Η Αποκεντρωμένη Διοίκηση Αιγαίου, ως ενιαία αυτοτελής μονάδα διοίκησης του κράτους και σύμφωνα με τη συνταγματική επιταγή, έχει ως κύρια αποστολή την άσκηση εκτελεστικών και εποπτικών αρμοδιοτήτων του κράτους στην περιοχή ευθύνης της και έχει γενική αποφασιστική αρμοδιότητα για τις υποθέσεις της χωρικής αρμοδιότητάς της.

Ειδικότερα, εφαρμόζει δημόσιες πολιτικές σε θέματα δημόσιας περιουσίας και κοινωφελών περιουσιών, μετανάστευσης και κοινωνικής ένταξης, σε θέματα περιβαλλοντικής, χωροταξικής και πολεοδομικής πολιτικής, προστασίας και διαχείρισης υδάτων, διαχείρισης ορυκτών πόρων και ανανεώσιμων πηγών ενέργειας, ελέγχου ποιότητας υλικών δημοσίων έργων, αγροτικής πολιτικής και αντιμετώπισης καταστάσεων έκτακτης ανάγκης.

Επίσης, υποστηρίζει και συντονίζει τους οργανισμούς τοπικής αυτοδιοίκησης της χωρικής της αρμοδιότητας, προωθεί δράσεις για την ενίσχυση αυτών και ασκεί εποπτεία επ’ αυτών, καθώς και επί των νομικών προσώπων της χωρικής της αρμοδιότητας.

Επικεφαλής της αποκεντρωμένης διοίκησης είναι ο Γραμματέας, ο οποίος διορίζεται από την εκάστοτε κυβέρνηση. Με το ΦΕΚ ΥΟΔΔ 1183/20.12.2022 διορίστηκε Γραμματέας η Μαριάννα Νικολαϊδου, Δικηγόρος.

Καθήκοντα Συντονιστή ασκεί ο αν. Γενικός Διευθυντής Χωροταξικής & Περιβαλλοντικής Πολιτικής Πολύκαρπος Πολυχρονάκης, αρχιτέκτων μηχανικός.

## Παραπομπές


## Εξωτερικοί σύνδεσμοι
* 

Αιγαιου
Αγία Αναστασία Αρκαδίας

Η **Αγία Αναστασία** είναι οικισμός της τοπικής κοινότητας Μελιγούς, του δήμου Βορείου Κυνουρίας, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κυνουρίας του νομού Αρκαδίας, στο γεωγραφικό διαμέρισμα Πελοποννήσου. Μέχρι το 1927 ο οικισμός ονομαζόταν *Χασάνη Ρίζα*.

## Γεωγραφία
Η Αγία Αναστασία είναι πεδινός οικισμός στο Α.ΒΑ. τμήμα του νομού Αρκαδίας. Βρίσκεται πάνω στον επαρχιακό δρόμο Άστρους-Λεωνιδίου και δίπλα στη Λίμνη Μουστού, σε μέσο σταθμικό υψόμετρο 15. Απέχει περίπου 43 χλμ. ΝΑ. της Τρίπολης.  

## Πληθυσμός

 
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 ως *Χασάνη Ρίζα* και προσαρτήθηκε στην κοινότητα Μελιγούς του νομού Αρκαδίας. Το 1927 μετονομάστηκε σε *Αγία Αναστασία*. Το 1971 καταργήθηκε για να επανασυσταθεί το 1971. Με το ΦΕΚ 244Α  - 04/12/1997 αποσπάστηκε από την κοινότητα Μελιγούς και προσαρτήθηκε στον δήμο Βόρειας Κυνουρίας.

## Αξιοθέατα
* Η εκκλησία του Αγίου Ανδρέα στο βόρειο τμήμα του οικισμού
* Η Λίμνη Μουστού στα νοτιοανατολικά του οικισμού, μικρός αλλά σημαντικός υδροβιότοπος για την ανατολική Πελοπόννησο, σταθμός ανάπαυλας και τροφοδοσίας για πολλά αποδημητικά πτηνά

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006
* Εγκυκλοπαίδεια Πάπυρος Λαρούς, εκδ. 1963
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Ελεύθερα

H **Ελευθέρα** (Αγγλικά: *Eleuthera*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες και βρίσκεται 80 χιλιόμετρα ανατολικά του Νασσάου. Με έκταση 518 τ.χλμ. είναι το έβδομο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα, το Νότιο Άντρος, το Γκραντ Μπαχάμα, το Γκρέιτ Αμπάκο και το Λιτλ Αμπάκο. Έχει μακρόστενο σχήμα, με μήκος περίπου 180 χιλιόμετρα και πλάτος σε μερικά σημεία λιγότερο από 1.600 μέτρα. Έχει πληθυσμό 11.165 κατοίκους (2000) και κύριος οικισμός του νησιού είναι το Governor’s Harbour. Το όνομα "Ελευθέρα" προέρχεται από τη θηλυκή μορφή του ελληνικού επιθέτου «ἐλεύθερος».

## Εξωτερικοί σύνδεσμοι
* 

Ελευθερα
Άκλινς

right|250px|thumb|Τοπογραφικός χάρτης των νησιών Άκλινς (δεξιά) και Κρουκντ (αριστερά).
Το **Άκλινς** () είναι νησί των Μπαχαμών και ανήκει στο αρχιπέλαγος Λουκάγιαν. Έχει έκταση 389 τ.χλμ. και 676 κατοίκους σύμφωνα με την απογραφή του 2022. Κύριος οικισμός του νησιού είναι το Snug Corner. Οι κύριες ασχολίες των κατοίκων του νησιού είναι η αλιεία και η μικρής κλίμακας γεωργία.

## Ετυμολογία
Οι ιθαγενείς Λουκάγιαν αποκαλούσαν το Άκλινς, Γιαμπάκ (Yabaque), που σημαίνει «μεγάλη δυτική γη».

## Ιστορία
Στα νησιά εγκαταστάθηκαν Αμερικανοί πιστοί στο βρετανικό στέμμα στα τέλη της δεκαετίας του 1780, οι οποίοι δημιούργησαν φυτείες βαμβακιού που συντηρούνταν από πάνω από 1.000 σκλάβους. Μετά την κατάργηση της δουλείας στη Βρετανική Αυτοκρατορία, οι φυτείες έγιναν ασύμφορες και το εισόδημα αντικατάστασης από την σπογγαλιεία έχει πλέον μειωθεί, όπως και η υπόλοιπη βιομηχανία φυσικών σφουγγαριών μετά την έλευση των συνθετικών. Οι κάτοικοι τώρα ζουν από την αλιεία και τη γεωργία μικρής κλίμακας.

Αν και το νησί Άκλινς έχει σχετικά λίγα ιστορικά αξιοθέατα, υπάρχουν μερικά αξιοσημείωτα μέρη. Στο Άκλινς βρίσκονται πολυάριθμες αρχαίες τοποθεσίες των ιθαγενών Λουκάγιαν. Μια αρχαία τοποθεσία, που θεωρείται ένας από τους μεγαλύτερους οικισμούς Λουκάγιαν στις Μπαχάμες, βρίσκεται κατά μήκος της παραλίας Pompey Bay, ακριβώς νότια του Spring Point. Δέκα αρχαίες τοποθεσίες Λουκάγιαν έχουν ανακαλυφθεί από αρχαιολόγους της National Geographic Society μόνο στο Samana Cay, το οποίο βρίσκεται βορειοανατολικά του Spring Point στο Άκλινς.

Τα Πλάνα Κης (Plana Cays), επίσης βορειοανατολικά του Spring Point, αποτελούν προστατευόμενο καταφύγιο για τα απειλούμενα μεγάλα ιγκουάνα και την πολύ σπάνια χουτία των Μπαχαμών (ένα τρωκτικό που μοιάζει με ινδικό χοιρίδιο), το μόνο ιθαγενές θηλαστικό των Μπαχαμών.

## Παραπομπές


## Εξωτερικοί σύνδεσμοι
* 

Ακλινς
Λονγκ Άιλαντ (Μπαχάμες)

Το **Λονγκ Άιλαντ** () είναι νησί των Μπαχαμών και ανήκει στο αρχιπέλαγος Λουκάγιαν. Έχει έκταση 448 τ.χλμ. και 2.718 κατοίκους σύμφωνα με την απογραφή του 2022. Κύριος οικισμός του νησιού είναι το Κλάρενς Τάουν (Clarence Town). Το νησί έχει μήκος περίπου 130 χιλιόμετρα και 6 χλμ. πλάτος στο ευρύτερο σημείο του, ενώ βρίσκεται περίπου 265 χλμ. νοτιοανατολικά της πρωτεύουσας των Μπαχαμών Νασσάου, η οποία βρίσκεται στο νησί Νιου Πρόβιντενς. Ο Τροπικός του Καρκίνου διατρέχει το βόρειο τμήμα του νησιού.

## Γεωγραφία
Η βορειοανατολική πλευρά του Λονγκ Άιλαντ είναι γνωστή για τα απόκρημνα βραχώδη ακρωτήρια της, ενώ η νοτιοδυτική ακτή είναι γνωστή για τις πλατιές λευκές παραλίες της με μαλακή άμμο. Η μορφολογία του εδάφους ποικίλλει σε μεγάλο βαθμό σε όλο το νησί, συμπεριλαμβανομένων λευκών επίπεδων εκτάσεων από τις οποίες εξάγεται αλάτι, βάλτων, παραλιών και κεκλιμένων (στα βόρεια) και χαμηλών (στα νότια) λόφων.

Το Λονγκ Άιλαντ είναι ιδιαίτερα γνωστό για τις σπηλιές του, οι οποίες έχουν παίξει σημαντικό ρόλο στην ιστορία του νησιού. Η Μπλε τρύπα του Ντην, που βρίσκεται δυτικά της πόλης Κλάρενς Τάουν, είναι η δεύτερη βαθύτερη υποβρύχια τρύπα στον κόσμο, με βάθος περίπου 200 μέτρων, καθιστώντας την περισσότερο από διπλάσιο βάθος από τις περισσότερες άλλες μεγάλες τρύπες.

## Ιστορία
Μερικοί συγγραφείς αναγνωρίζουν το Λονγκ Άιλαντ ως την τοποθεσία μιας από τις προσεγγίσεις του Χριστόφορου Κολόμβου κατά τη διάρκεια του ταξιδιού του το 1492. Για παράδειγμα, οι Joseph Judge και Samuel Eliot Morison αναγνωρίζουν το Λονγκ Άιλαντ ως το τρίτο νησί που επισκέφθηκε ο Κολόμβος, το οποίο ονόμασε Φερναντίνα και το οποίο οι ιθαγενείς Λουκάγιαν ονόμαζαν Γιούμα (Yuma), που σημαίνει «μεσαία ορεινή γη». Ωστόσο, διάφοροι άλλοι ιστορικοί, γεωγράφοι και άλλοι συγγραφείς αναγνωρίζουν τη Φερναντίνα ως αντίστοιχη με διαφορετικά νησιά στις Μπαχάμες, συμπεριλαμβανομένων των Λιτλ Ινάγκουα, Εξούμα και Άντρος. Αρχαιολογικά ευρήματα, συμπεριλαμβανομένων τελετουργικών σκαμνιών που ονομάζονται ντούχος, δείχνουν ότι η φυλή Λουκάγιαν, μια υποομάδα των Ταΐνο, εγκαταστάθηκε στο Λονγκ Άιλαντ, πιθανώς στο σύστημα σπηλαίων του νησιού. Μετά την εξαφάνιση των Λουκάγιαν, οι οποίοι μεταφέρθηκαν ως σκλάβοι στην Ισπανιόλα και την Κούβα, δεν υπήρξε μεγάλος οικισμός μέχρι την άφιξη της οικογένειας Simms το 1720, η οποία αρχικά έφτασε στις Μπαχάμες τη δεκαετία του 1640.

Οι πρώτοι βρετανοί άποικοι ήταν κυρίως από τη Νέα Αγγλία και το Νιου Τζέρσεϊ και έφτασαν στο Λονγκ Άιλαντ αφού διέφυγαν από την Αμερικανική Επανάσταση. Αυτές οι οικογένειες ξεκίνησαν τα πρώτα αγροκτήματα, εκτρέφοντας κυρίως βοοειδή και πρόβατα. Μέχρι τη δεκαετία του 1790, άρχισαν να καταφθάνουν άποικοι από τις Καρολίνες και προχώρησαν στη δημιουργία φυτειών βαμβακιού. Οι φυτείες άκμασαν μόνο για λίγα χρόνια και, μέχρι την κατάργηση της δουλείας το 1834, οι περισσότερες είχαν καταρρεύσει και εγκαταλειφθεί. Υπάρχουν πολλά ερείπια από αυτή την εποχή σήμερα, η πλειοψηφία των οποίων είναι καλυμμένη από θάμνους.

## Παραπομπές


## Εξωτερικοί σύνδεσμοι
* 

Λονγκ Αιλαντ
Κατ Άιλαντ

right|250px|thumb|Δορυφορική εικόνα της νήσου Κατ.
Το **Κατ Άιλαντ** (αγγλικά: *Cat Island*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Έχει έκταση 389 τ.χλμ. και 1.678 κατοίκους (2000). Κύριος οικισμός του νησιού είναι η Arthur's Town ενώ στην κορυφή του Όρους Alvernia, σε υψόμετρο 63 μέτρων, υπάρχει ένα μοναστήρι που ονομάζεται The Hermitage και το οποίο χτίσθηκε από τον Φραγκισκανό "αδελφό Jerome" (John Hawes).

## Εξωτερικοί σύνδεσμοι
* 

Κατ Αιλαντ
Μαγιαγκουάνα

Το **Μαγιαγκουάνα** (αγγλικά: *Mayaguana*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται περίπου 100 χιλιόμετρα βόρεια από το Γκρέιτ Ινάγκουα και 560 χλμ. νότια της πρωτεύουσας των Μπαχαμών, Νασσάου. Έχει έκταση 280 τ.χλμ. και 312 κατοίκους (2010). Κύριος οικισμός του νησιού είναι το Abraham's Bay. Το Μαγιαγκουάνα βρίσκεται στα μισά του δρόμου μεταξύ της Νότιας Φλόριντα και του Πουέρτο Ρίκο κάνοντας το μια δημοφιλή στάση για τους λάτρεις της θάλασσας σε μια άμεση διαδρομή προς την Καραϊβική.

## Εξωτερικοί σύνδεσμοι
* 

Μαγιαγκουανα
Ντέιβ Φάρελ

Ο **Ντέιβιντ Μάικλ Φάρελ** (*David Michael Farrell*) γεννήθηκε στις 8 Φεβρουαρίου 1977 στο Πλίμουθ της Μασαχουσέτης, περισσότερο γνωστός ως Phoenix και είναι ο μπασίστας των Linkin Park και αυτός που κάνει τα πίσω φωνητικά. Αποφοίτησε το 1999 από το Πανεπιστήμιο της Καλιφόρνια στο Λος Άντζελες και πήρε πτυχίο πάνω στη φιλοσοφία. Μπορεί να παίξει μπάσο, ηλεκτρική κιθάρα, βιολί και τσέλο.

## Προσωπική Ζωή
Όταν ήταν πέντε μετακόμισε στο Μίσιον Βιέχο της Καλιφόρνια όπου πήγε στο Μίσιον Βιέχο γυμνάσιο. Ο Φάρελ είχε διδαχτεί πώς να παίζει κιθάρα από τη μητέρα του και αναφέρει τον μεγαλύτερο αδελφό του ως πηγή έμπνευσης για να ασχοληθεί με το όργανο. Ήταν μέλος ενός χριστιανικού πανκ/ska συγκροτήματος ονομαζόμενο Tasty Snax. Αυτό που χρειαζόταν απολύτως η μπάντα ήταν ένας μπασίστας, έτσι ο Ντέιβ επέλεξε να κάνει τη μετάβαση από την ηλεκτρική κιθάρα στο μπάσο και από τότε παίζει αυτό. Ενώ ήταν στο κολλέγιο, μοιραζόταν το δωμάτιο με τον φίλο του Μπράντ Ντέλσον και έκαναν εξάσκηση από κοινού. Ο Μπράντ του έκανε πρόταση να παίξει μπάσο με τους Xero και αυτός δέχτηκε. Όμως, αφού έβγαλαν τον δίσκο "Xero Sampler Tape", ο Φάρελ έπρεπε να πάει σε περιοδεία με τους Tasty Snax γι' αυτό δεν θα μπορούσε να παίξει με τον Ντέλσον και την μπάντα του. Μετά την αλλαγή του ονόματός τους σε Snax, ο Φάρελ συνέχισε να παίζει μπάσο στο συγκρότημα πριν από την δεύτερη και τελική αναχώρηση του για να παίξει μπάσο με τους Linkin Park. Ο συνάδελφος του Φάρελ στους Snax, Mark Fiore, έγινε κάμεραμαν των Linkin Park.

Ο Φάρελ έχει αναφέρει ως επιρροές του τη μητέρα του και τον αδελφό του, τον Joe, καθώς και τους Weezer, The Beatles, Deftones, The Roots, Μπομπ Μάρλεϊ, Σάρα ΜακΛάχλαν, Hughes & Wagner και Harrod & Funck.

Έχει παντρευτεί με τη Λίνσεϊ Φάρελ από τις 28 Δεκεμβρίου του 2002 και το 2007 έγινε πατέρας. Έχει δύο αδελφούς, τον μεγαλύτερο αδελφό του τον λένε Τζο και τον μικρότερο, Τάιλερ. Ο Ντέιβ έχει δυο παιδιά, την Ρίγκαν η οποία γεννήθηκε στις 29 Μάρτη 2007 και μια δεύτερη κόρη που γεννήθηκε στα τέλη Δεκεμβρίου του 2008.

Το παρατσούκλι του (Phoenix) προήλθε από δύο τατουάζ φοινίκων που έχει στην πλάτη του. Επίσης, φημολογείται ότι ασχολείται με την μαγειρική τέχνη και κάνει ένα οικοτροφείο tri-tip με τον ειδικό στο μπάρμπεκιου Τζέισον Φέλιξ. Του αρέσει το μεξικάνικο φαγητό. Τα ψευδώνυμά του είναι Phi Phi και Feenux και το ύψος του είναι 1,78 μέτρα. Ακόμη, όταν ήταν στο κολέγιο εργάστηκε ως ιστοριογράφος διαφύλαξης του ήχου.

Κάνει τα φωνητικά υποστήριξης στις ζωντανές εμφανίσεις των Linkin Park στα τραγούδια "The Little Things Give You Away" και "Hands Held High".

Ο ίδιος έχει πει: *Μετά από μια μακρά περίοδο έξω από το συγκρότημα, είναι απίστευτο να επανέρχομαι και να είμαι πίσω στο mix. Εκτιμώ όλους όσους μας υποστηρίζουν τόσο στην ιστοσελίδα όσο και σε ζωντανές εμφανίσεις μας περισσότερο από όσο θα μπορούσα ποτέ να εκφράσω. Για να έχω την ευκαιρία να κάνω κάτι που αγαπούσα πάντα, με μια δέσμη φίλων, είναι πραγματικά ευλογία.*

## Εξωτερικοί σύνδεσμοι
* 

Κατηγορία:Αμερικανοί μουσικοί
Κατηγορία:Μέλη των Linkin Park
Νικόλαος Γκότσης

Ο **Νικόλαος Γκότσης** (; -Απρίλιος 1972) ήταν Έλληνας πολιτικός. Υπηρέτησε ως βουλευτής Μεσσήνης.

## Σταδιοδρομία
Υπήρξε στενός φίλος του Βενιζέλου. Ήταν υποψήφιος στις εκλογές του 1946 με την Ένωση Φιλελευθέρων και συγκέντρωσε 278 ψήφους, χωρίς να εκλεγεί.

Πέθανε το 1972 και κηδεύτηκε στο Πρώτο Νεκροταφείο. 

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Μεσσήνης
Γιάννης Πετρίδης

Ο **Γιάννης Πετρίδης** γεννήθηκε στην Αθήνα και είναι ένας από τους παλαιότερους μουσικούς παραγωγούς στην Ελλάδα.

## Καριέρα
Το 1975 ξεκίνησε στην Ελληνική Ραδιοφωνία την εκπομπή *Ποπ Club* όπου αργότερα μετονομάστηκε σε *από τις 4 στις 5* και κατάφερε να μείνει στον αέρα για 50 χρόνια στην ίδια συχνότητα, από Δευτέρα έως Παρασκευή από τις 4 έως τις 5 το απόγευμα, με αποτέλεσμα να χαρακτηριστεί ως η μακροβιότερη καθημερινή μουσική εκπομπή όχι μόνο στην Ελλάδα αλλά και στον υπόλοιπο κόσμο.

Έχει πάρει συνεντεύξεις από πολλούς γνωστούς Έλληνες αλλά και ξένους καλλιτέχνες στην εκπομπή του από τις 4 στις 5, όπως ο Ντέιβιντ Μπερν, οι Dire Straits, ο Τζον Μπάρι, ο Ένιο Μορικόνε, ο Τζο Κόκερ, ο Νικ Κέιβ, οι Roxy Music, ο Ρόρυ Γκάλαχερ και πολλοί άλλοι.

Το 1978 δημιούργησε μαζί με τον Κώστα Ζουγρή το περιοδικό ΠΟΠ & ΡΟΚ που αφορούσε όλες τις μουσικές εξελίξεις της ξένης κυρίως μουσικής μέχρι το 1998 όπου και αποχώρησε.

Έχει συνεργασθεί κατά καιρούς με μεγάλες Ελληνικές εφημερίδες, όπως η Μεσημβρινή, η Ελευθεροτυπία και το περιοδικό ΕΠΙΚΑΙΡΑ στην πρώτη του μορφή.

Διετέλεσε διευθυντής της Virgin Ελλάδας για 22 περίπου χρόνια. Έτσι είχε την ευκαιρία να γνωρίσει ακόμα περισσότερους καλλιτέχνες και συγκροτήματα (Έλτον Τζον, Ρομπέρτα Φλακ, Led Zeppelin, Τζορτζ Μάικλ, Τζάνετ Τζάκσον, κ.ά.)

### Συγγραφικό έργο
Είναι συγγραφέας μαζί με τον Κώστα Ζουγρή 6 βιβλίων, “Τα τραγούδια του αιώνα”, “Τα άλμπουμ του αιώνα”, “Γιάννης Πετρίδης 30 χρόνια απογεύματα στην ΕΡΤ”, “Soundtracks ο ήχος της οθόνης” και “Από την κλασική στην Ροκ” τα οποία περιλαμβάνουν την μουσική ιστορία των τελευταίων 100 ετών.

Το 2006 είχε ξεκινήσει νέα συνεργασία με το Τρίτο Πρόγραμμα της ΕΡΤ, κάθε απόγευμα στις 5 όπου έπαιζε τις μουσικές του  επιλογές συνδυασμένες με την κλασική μουσική. Στην συνέχεια στην τρέχουσα δεκαετία η δεύτερη αυτή εκπομπή μεταφέρθηκε στο πρόγραμμα του KOSMOS.

Το 2009 η σκηνοθέτης Νικόλ Αλεξανδροπούλου γύρισε το ντοκιμαντέρ Once In A Lifetime, που αναφέρεται στην καριέρα του.

## Η συλλογή του
Είναι κάτοχος μίας από τις μεγαλύτερες ιδιωτικές μουσικές συλλογές στον κόσμο και οι γνώσεις του καλύπτουν πολλά μουσικά είδη καθώς έχει αφιερώσει τη ζωή του στην μουσική καταφέρνοντας να αποκτήσει δικαίωμα ψήφου στο Rock and Roll Hall of Fame, η οποία αποκτήθηκε από το Ίδρυμα Ωνάση.

Μετά το κλείσιμο της ΕΡΤ το 2013, και για 4 χρόνια είχε εκπομπή στον *Βήμα FM 99,5* (δεν λειτουργεί από το 2017) καθημερινά 6 με 8 το απόγευμα. Μετά από 4 χρόνια απουσίας, ο Γιάννης Πετρίδης επέστρεψε στην ΕΡΤ, από τις 24 Ιουλίου 2017 μεταδίδοντας στο Πρώτο Πρόγραμμα την καθημερινή εκπομπή "Από τις 4 στις 5" και από 10 Σεπτεμβρίου 2017 στον Kosmos κάθε Κυριακή 18:00-20:00.

## Παραπομπές


Κατηγορία:Έλληνες μουσικοί
Κατηγορία:Έλληνες συγγραφείς
Κατηγορία:Έλληνες ραδιοφωνικοί παραγωγοί
Last of the American Girls

To "**Last of the American Girls**" είναι ένα τραγούδι, καθώς και το πέμπτο και τελευταίο single από το όγδοο άλμπουμ των Green Day, 21st Century Breakdown. Έφτασε στο #26 του US Alternative Rock Chart.

Το βίντεο κλιπ σκηνοθετήθηκε από τον Marc Webb και έκανε πρεμιέρα στο MTV την 1 Απριλίου του 2010. Πρωταγωνίστρια ήταν η Gloria (Lisa Stelly) που εμφανίστηκε και στο βίντεο κλιπ για το 21 Guns. Η Gloria είναι μία από τους δύο πρωταγωνιστές του άλμπουμ.

Το τραγούδι εμφανίστηκε στο βιντεοπαιχνίδι "Green Day: Rock Band".

## Κομμάτια

## Θέσεις στα τσαρτς

## Παραπομπές


## Εξωτερικοί σύνδεσμοι
Οι στίχοι του τραγουδιού 

Κατηγορία:Τραγούδια του 2008
Κατηγορία:Singles του 2010
Κατηγορία:Τραγούδια των Green Day
Κατηγορία:Singles της Reprise Records
Freaky Fortune

Οι **Freaky Fortune** ήταν ελληνικό μουσικό ντουέτο.

## Βιογραφία
Oι Freaky Fortune είναι ένα μουσικό ελληνικό μουσικό ντουέτο που αποτελείται απο το Νικόλα Ραπτάκη (γέννηση: Αθήνα, 30 Απριλίου 1990) ο οποίος έχει αναλάβει τα φωνητικά και το Θεόφιλο Πουζμπούρη γνωστό και ως Teo Buzz (γέννηση: Αθήνα, 9 Φεβρουαρίου 1991) ο οποίος είναι ο παραγωγός του συγκροτήματος και παίζει τα όργανα. Έγιναν γνωστοί στον κόσμο του διαδικτύου με τη διασκευή του τραγουδιού "Part Of Me" της Κέιτι Πέρι για τον διαγωνισμό του διάσημου blogger Perez Hilton. Η διασκευή των Freaky Fortune αναδείχθηκε ως ένα λαμπρό έργο από το ελληνικό ντουέτο. Μετά τη νίκη τους, κυκλοφόρησαν 3 singles ("Our Destiny", "Stronger" και "All I need"), έχοντας μια μεγάλη τοπική ραδιοφωνική επιτυχία. Το 2014, επιλέχθηκαν μαζί με τον ράπερ RiskyKidd να εκπροσωπήσουν την Ελλάδα στον 59ο Διαγωνισμό Τραγουδιού της Eurovision στην Κοπεγχάγη της Δανίας, με το τραγούδι *[[Rise Up (τραγούδι των Freaky Fortune)|Rise Up]]*. Η ελληνική συμμετοχή προκρίθηκε στον τελικό, όπου έλαβε την 20ή θέση με 35 βαθμούς. Αργότερα το 2014, κυκλοφόρησε το νέο τους τραγούδι "Γη και ουρανός".
Μέσα στο 2014 ανακοινώθηκε η διάλυση του συγκροτήματος .

## Δισκογραφία

### Singles

## Συμμετοχή στη Eurovision
Το Φεβρουάριο του 2014, επιλέχθηκαν για να εκπροσωπήσουν την Ελλάδα στο 59ο Διαγωνισμό της Eurovision που πραγματοποιήθηκε το Μάιο του ίδιου έτους, στην Κοπεγχάγη της Δανίας. Τελικά, η χώρα κατάαφερε να πάρει την 20η θέση με 35 βαθμούς.

## Παραπομπές


Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2014
Κατηγορία:Ελληνικά μουσικά ντουέτα

Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Rise Up (τραγούδι, Freaky Fortune)

[μικρογραφία|Οι [Freaky Fortune και RiskyKidd, παρουσιάζοντας το τραγούδι τους.]]
Το **Rise Up** (ελληνικά: Ξεσηκώσου) είναι το τραγούδι το οποίο εκπρoσώπησε την Ελλάδα στον ευρωπαϊκό διαγωνισμό τραγουδιού της Γιουροβίζιον το 2014 στη Δανία. Στον ελληνικό τελικό της Eurovision, το τραγούδι βγήκε πρώτο με ποσοστό 48%. Βγήκε στην 20η θέση στον Τελικό στις 10 Μαίου.

## Κριτικές
Το τραγούδι έλαβε ανάμικτες με θετικές κριτικές. Ο Carl Greenwood της *Daily Mirror*, έδωσε στο τραγούδι 1 αστέρι στα 5 και είπε, "Το Rise Up είναι το είδος του τραγουδιού που κολλάει στο μυαλό σου". Ο Jess Denham του *The Independent* είπε ότι το "Rise Up" έχει μια συγκεκριμένη ατμόσφαιρα διακοπών, ακριβώς στην ώρα του για την έναρξη του καλοκαιριού".

## Διαγωνισμός Τραγουδιού Eurovision

Στις 11 Μαρτίου 2014, οι Freaky Fortune και ο RiskyKidd συμμετέχουν στον ελληνικό εθνικό τελικό του διαγωνισμού τραγουδιού της Eurovision 2014. Ερμηνεύσαν το τραγούδι δεύτεροι στον ελληνικό τελικό σε σειρά εμφάνισης. Στο τέλος, το τραγούδι κερδίζει το 36,83% των ψήφων και έγινε η ελληνική συμμετοχή στην Eurovision 2014.

Στον Διαγωνισμό Τραγουδιού της Eurovision το τραγούδι εμφανίστηκε στη 13η θέση στο δεύτερο ημιτελικό στις 8 Μαΐου 2014. Προκρίθηκε από το δεύτερο ημιτελικό και αγωνίστηκε στον τελικό στις 10 Μαΐου 2014. Στον τελικό στο τέλος της ψηφοφορίας, έλαβε 35 ψήφους, τερματίζοντας στην 20η θέση σε ένα πεδίο 26 τραγουδιών. Ήταν, μαζί με το 1998, η χειρότερη θέση για την Ελλάδα.

## Προσωπικό
*Φωνητικά - Νικόλας Ραπτάκης και Σέϊν Σούλερ
*Στίχοι - Νικόλας Ραπτάκης, Θεόφιλος Πουζμπούρης και Σέϊν Σούλερ
*Σύνθεση - Νικόλας Ραπτάκης και Θεόφιλος Πουζμπούρης

## Charts

## Παραπομπές


## Δείτε επίσης
* Συμμετοχή της Ελλάδας στη Eurovision

## Εξωτερικοί σύνδεσμοι
* Κανάλι Youtube, MAD TV Ελλάδας, Επίσημο (Βίντεο Youtube)

Κατηγορία:Τραγούδια του 2014
Κατηγορία:Τραγούδια της Ελλάδας στη Eurovision
Κατηγορία:Διαγωνισμός Τραγουδιού Eurovision 2014
RiskyKidd

Ο **Σέιν Σκούλερ** (17 Ιουνίου 1994), γνωστότερος ως **Riskykidd**, είναι Έλληνας ράπερ.

## Πρώιμα χρόνια
Γεννήθηκε στο Λονδίνο στις 17 Ιουνίου του 1994 από Γερμανό πατέρα και Τζαμαϊκανή μητέρα. Μετακόμισε με τους γονείς του στην Ελλάδα όταν ήταν 14 χρονών. Τελείωσε το 1ο ΕΠΑΛ Γαλατσίου, ενώ ταυτόχρονα έκανε μαθήματα πληροφορικής.

## Καριέρα
Το 2013 στα *[[Mad Video Music Awards]]* κέρδισε 2 βραβεία μαζί με τους Playmen, την Έλενα Παπαρίζου και την Courtney Parker. Ο RiskyKidd εκπροσώπησε την Ελλάδα στον 59ο Διαγωνισμό Τραγουδιού της Eurovision το 2014 στην Κοπεγχάγη της Δανίας, μαζί με το ντουέτο Freaky Fortune και με το τραγούδι Rise Up το οποίο κατέκτησε την 20ή θέση στον τελικό της Eurovision.

## Δισκογραφία
**Μουσικά βίντεο**

* 2013: *Good Life* (ft. The Hype)
* 2013: *Rhythm Is a Dancer* (ft. HouseTwins & Courtney Parker)
* 2013: *I Can't Breathe* (ft. Κώστας Μαρτάκης & Χριστίνα Σάλτη)
* 2013: *Angel* (ft. Alex Leon & Giorgina)

**Συνεργασίες**

* 2012: *Party All The Time* (ft. Έλενα Παπαρίζου, Courtney Parker)
* 2013: *The Sun* (ft. Demy & Epsilon)
* 2014: *Rise Up*
* 2014: *Radio* (ft. Josephine)
* 2015: *Lonely*
* 2015: *Θέλω να Ζήσω*
* 2016: *#Bang* (ft. Ηρώ Λεγάκη)
* 2016: *Fire to the Night*
* 2016: *Instagram Girls* (ft. Illeoo)

## Παραπομπές


Κατηγορία:Συμμετέχοντες στη Eurovision
Κατηγορία:Έλληνες ράπερ
Κατηγορία:Διαγωνισμός Τραγουδιού Eurovision 2014
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Σαλέ

μικρογραφία|Μια βουνοπλαγιά με τυπικά σαλέ στις ελβετικές Άλπεις
Ο όρος **σαλέ** (γαλλ. *chalet*) αναφέρεται σε τύπο σπιτιού ή άλλου κτιρίου, ο οποίος απαντάται κυρίως στις ορεινές περιοχές της κεντρικής Ευρώπης. Τα σαλέ κατασκευάζονται συνήθως από ξύλο και διαθέτουν χαρακτηριστικές επικλινείς στέγες, ώστε να απομακρύνεται εύκολα το χιόνι που συσσωρεύεται λόγω του μεγάλου υψομέτρου. Στα ελληνικά ο όρος χρησιμοποιείται συχνά για να υποδηλώσει οποιονδήποτε τύπο μεγάλης εξοχικής κατοικίας σε ορεινή περιοχή και είναι εν πολλοίς συνώνυμος του αρχοντικού.

Από ιστορικής πλευράς τα πρώτα σαλέ εμφανίζονται στις ελβετικές Άλπεις, στα σύνορα Γαλλίας - Ελβετίας. Ως λέξη το *σαλέ* προέρχεται από το λατινικό *calittum*, το οποίο με τη σειρά του ανάγεται στο σανσκριτικό *cala*, που σημαίνει *στέγη* ή *καταφύγιο*. Τα σαλέ αρχικά δεν είναι παρά ξύλινες καλύβες, που χρησιμοποιούν οι βοσκοί της περιοχής ως θερινή κατοικία, καθώς τους χειμερινούς μήνες οι χαμηλές θερμοκρασίες καθιστούν τη μόνιμη παραμονή αδύνατη.

Με την άνοδο της τουριστικής δραστηριότητας κατά τα τέλη του 19ου αιώνα, πολλά σαλέ ανακατασκευάζονται και χρησιμοποιούνται ως θερινές κατοικίες. Αργότερα, όταν η ορειβασία και το σκι αποκτούν ενθουσιώδες κοινό, τα σαλέ αρχίζουν να χρησιμοποιούνται ως ξενοδοχεία, προσφέροντας άμεση πρόσβαση σε πίστες και χιονισμένες βουνοκορφές. 

Μετά τον Β΄ Παγκόσμιο Πόλεμο το σαλέ ως οικοδομικός τύπος είναι πλέον δημοφιλής σε πολλά μέρη του κόσμου με παρόμοια κλιματικά χαρακτηριστικά, όπως τη βόρεια Αμερική και την ανατολική Ευρώπη, όπως επίσης και -παραδόξως- στον Λίβανο, το Μαρόκο κλπ.

Κατηγορία:Κατοικία
Νιου Πρόβιντενς

Το **Νιου Πρόβιντενς** (αγγλικά: *New Providence*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Στο νησί βρίσκεται η πρωτεύουσα των Μπαχαμών, το Νάσσαου και αυτό καθιστά το νησί το πιο πυκνοκατοικημένο νησί στις Μπαχάμες, έχοντας πάνω από το 70% του συνολικού πληθυσμού της χώρας.

Το νησί ήταν αρχικά υπό ισπανική κυριαρχία μετά την ανακάλυψή του Νέου Κόσμου από τον Χριστόφορο Κολόμβο, αλλά η ισπανική κυβέρνηση έδειξε λίγο ενδιαφέρον για την ανάπτυξη του νησιού (αλλά και για τις Μπαχάμες γενικότερα). Το Νάσσαου, η μεγαλύτερη πόλη του νησιού, ήταν παλαιότερα γνωστή ως Charles-town, αλλά κάηκε ολοσχερώς από τους Ισπανούς το 1684. Έπειτα το 1695 ξαναχτίστηκε και μετονομάστηκε σε Νάσσαου από τον Nicholas Trott, τον πιο επιτυχημένο Κυβερνήτη, προς τιμήν του πρίγκιπα του Οίκου της Οράγγης-Νάσσαου, Γουλιέλμου Γ΄ της Αγγλίας. Το Νιου Πρόβιντενς λειτουργεί ως το κύριο εμπορικό κέντρο των Μπαχαμών και είναι επίσης η έδρα για πάνω από 400 τράπεζες. Από το λιμάνι και τα ξενοδοχεία της πόλης περνούν περισσότερα από τα δύο τρίτα των τεσσάρων εκατομμυρίων τουριστών που επισκέπτονται τις Μπαχάμες ετησίως.

## Εξωτερικοί σύνδεσμοι
* 

Νιου Προβιντενς
Σερβοτουρκικοί πόλεμοι 1876-1878

μικρογραφία|Η μάχη της Αλέκσινατς το 1877
Οι **Σερβοτουρκικοί πόλεμοι του 1876-1878** (*[[σερβικά]]: Српско-турски ратови (1876—1878)*) ή **πόλεμος της ανεξαρτησίας**, ήταν ένοπλη σύγκρουση μεταξύ του Πριγκιπάτου της Σερβίας και της Οθωμανικής αυτοκρατορίας. Επακόλουθο του πολέμου ήταν η ανεξαρτητοποίηση της Σερβίας και η δημιουργία του Βασιλείου της Σερβίας με την απελευθέρωση και προσάρτηση της νότιας Σερβίας και μεγάλων πόλεων όπως η Νις, η Πίροτ, η Λέσκοβατς και η Βράνιε.

Ο πόλεμος ανεξαρτησίας της Σερβίας από τους Οθωμανούς χωρίζεται σε δύο φάσεις, τον Α΄ Σερβοτουρκικό πόλεμο του 1876-1877 και στον Β΄ Σερβοτουρκικό πόλεμο του 1877-1878. Ο Α΄ πόλεμος κηρύχθηκε μετά την επιτυχημένη εξέγερση στη Βοσνία το 1875 αλλά δεν έφερε μεγάλα αποτελέσματα στο Πριγκιπάτο που παρέμεινε υποτελές της υψηλής πύλης. Με την παρότρυνση της Ρωσίας και τον Ρωσοτουρκικό πόλεμο του 1877-1878 την 1η Δεκεμβρίου του ίδιου έτους η Σερβία μπήκε εκ νέου σε πόλεμο με την Τουρκία.

Ο Σερβικός στρατός πέτυχε αποφασιστικές νίκες όπως η Μάχη της Αλέκσινατς, η απελευθέρωση της Νις στις 28 Δεκεμβρίου 1877, οι μάχες γύρω από τα τουρκικά οχυρά στο Σαμάκοβ και το Σαμάκοβο το 1878. Η Σερβία κατέλαβε εδάφη της σημερινής Αλβανίας και Βουλγαρίας από τους Οθωμανούς τα οποία έχασε στο Συνέδριο του Βερολίνου όπου αναγνωρίστηκε η ανεξαρτησία της και καθορίστηκαν τα σύνορα της.

## Παραπομπές



Κατηγορία:Πόλεμοι της Οθωμανικής Αυτοκρατορίας
Διοργανώσεις Ε.Π.Σ. Δράμας 2013–14

Για την **περίοδο 2013–14**, η Ένωση Ποδοσφαιρικών Σωματείων Δράμας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δράμας.

Η πρωταθλήτρια ομάδα της ΕΠΣ Δράμας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Δράμας, αποκτά το δικαίωμα συμμετοχής στο Κύπελλο Ερασιτεχνών.
## Πρωτάθλημα

Για την περίοδο 2013–14, δομή του πρωταθλήματος της Ε.Π.Σ. Δράμας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α' Κατηγορία
Με τη συμμετοχή 16 συλλόγων διοργανώθηκε η Α κατηγορία της ΕΠΣΔ. Πρωταθλήτρια ανακηρύχθηκε η ομάδα των Φίλιππων Δοξάτου, που συμμετείχε στο ειδικό πρωτάθλημα ανόδου στη Γ΄ Εθνική, χωρίς να κερδίσει τον προβιβασμό.

## Παραπομπές

## Πηγές

*ΕΠΣ ΔΡΑΜΑΣ: Βαθμολογίες 2013-14

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Δράμας
3012 Μινσκ

μικρογραφία|Η τροχιά του αστεροειδούς 3012 Μινσκ
Ο **Μινσκ (Minsk)** είναι ένας αστεροειδής που κινείται στην εξωτερική (δηλαδή προς την πλευρά της τροχιάς του πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την πόλη Μινσκ, την πρωτεύουσα της Λευκορωσίας.

Τα φυσικά χαρακτηριστικά του Μινσκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μινσκ
Κατηγορία:Μινσκ
3014 Χουανγκσουσού

Ο **Χουανγκσουσού (Huangsushu)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,843. Ανακαλύφθηκε το 1979 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του Κινέζου αστρονόμου Χουάνγκ Σου-Σου (*Huang Su-Shu*, 1915–1977), που σταδιοδρόμησε στις ΗΠΑ.

Αξιοσημείωτη είναι η μικρή κλίση της τροχιάς του Χουανγκσουσού ως προς την εκλειπτική, μόλις 59,3 λεπτά της μοίρας.

## Φυσικά χαρακτηριστικά
Τα κυρίως φυσικά χαρακτηριστικά του Χουανγκσουσού είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 15 ώρες και 42 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χουανγκσουσου
3015 Κάντυ

μικρογραφία|3D μοντέλο του αστεροειδούς 3015 Κάντυ
Ο **Κάντυ (Candy)** είναι αστεροειδής που περιφέρεται κυρίως στην εξωτερική (δηλαδή την προς την τροχιά του πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 11,1. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αυστραλού αστρονόμου Μάικλ Κάντυ (*Michael P. Candy*).

Κοντά στο αφήλιο της τροχιάς του ο Κάντυ βρίσκεται έξω από τα απώτατα όρια της Κύριας Ζώνης.

## Φυσικά χαρακτηριστικά
Τα κύρια φυσικά χαρακτηριστικά του Κάντυ είναι άγνωστα. Ο Κάντυ περιστρέφεται γύρω από τον εαυτό του μία φορά κάθε 4 ώρες και 37,5 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καντυ
Τζωρτζ Μ. Σηρλ

Ο **Τζωρτζ Μέρι Σηρλ** (, 27 Ιουνίου 1839 – 7 Ιουλίου 1918) ήταν Αμερικανός αγγλικής καταγωγής αστρονόμος και ιερέας της Ρωμαιοκαθολικής Εκκλησίας.

Ο Σηρλ γεννήθηκε στο Λονδίνο σε οικογένεια Προτεσταντών και μετανάστευσε με την οικογένειά του στη Βοστώνη το 1840. Σύντομα έμεινε ορφανός και τον ανέθρεψε ένας εύπορος θείος του, ο οποίος τον σπούδασε στο Πανεπιστήμιο Χάρβαρντ. Ρωμαιοκαθολικός έγινε το 1862.

Ο Τζωρτζ Σηρλ ανεκάλυψε έναν αστεροειδή, τον 55 Πανδώρα, στις 10 Σεπτεμβρίου 1858, παρατηρώντας από το Αστεροσκοπείο Dudley στο Όλμπανι (Νέα Υόρκη). Επίσης, έξι γαλαξίες. Αργότερα στη ζωή του έγινε μέλος του Τάγματος των Παυλιστών, χειροτονήθηκε ιερέας το 1871 και έγινε καθηγητής των μαθηματικών στο Καθολικό Πανεπιστήμιο της Αμερικής το 1895. Υπήρξε μέλος της Αμερικανικής Ακαδημίας Τεχνών και Επιστημών, καθώς και πολλών επιστημονικών εταιρειών. Συνέγραψε τα βιβλία: *Elements of Geometry* (1877), *Plain Facts for Fair Minds* (1895) και *How to Become a catholic* (1905).

Το 1905 ο Σηρλ δημοσίευσε την ιδέα του για μία μεταρρύθμιση του Γρηγοριανού ημερολογίου. Το σχέδιό του ήταν κάθε νέο έτος να αρχίζει την ίδια ημέρα της εβδομάδας (συγκεκριμένα την Κυριακή), έτσι ώστε να επιτευχθεί ένα «αιώνιο» αντί «ετήσιο» ημερολόγιο. Τα μη δίσεκτα έτη σε αυτό θα είχαν ακριβώς 52 εβδομάδες ή 364 ημέρες, καθώς ο μήνας Φεβρουάριος θα περιοριζόταν ακόμα περισσότερο, σε 27 ημέρες. Τα δίσεκτα έτη θα είχαν ακριβώς 53 εβδομάδες ή 371 ημέρες. Η εμβόλιμη εβδομάδα θα ήταν μία εβδομάδα διακοπών μεταξύ του Απριλίου και του Μαΐου, η οποία δεν θα ανήκε σε κανένα μήνα. Δίσεκτο θα ήταν κάθε πέμπτο έτος, εκτός από τα έτη των οποίων ο αριθμός είναι πολλαπλάσιο του 50, με την εξαίρεση ενός έτους κάθε 400 έτη. Το αποτέλεσμα θα ήταν ένα ημερολόγιο με 20.871 εβδομάδες σε κάθε 400 έτη, ίσο δηλαδή με το Γρηγοριανό.

## Παραπομπές


## Πηγές
* *The Catholic Encyclopedia and Its Makers* (1917), σελ.&nbsp;157; archive.org.
* George M. Searle, C.S.P.: "A Possible Calendar," *The Catholic World, A Monthly Magazine of General Literature and Science*, 1 Νοεμβρίου 1905, σελ.&nbsp;239.

## Εξωτερικοί σύνδεσμοι
* A Possible Calendar
* Ο Τζωρτζ Μ. Σηρλ στο Findagrave.com

Κατηγορία:Αμερικανοί αστρονόμοι
Κατηγορία:Ρωμαιοκαθολικοί ιερείς
Κατηγορία:Αστρονόμοι του 19ου αιώνα
Άμα

Ως **Άμα** () (γυναίκες 海女 άνδρες 海士, **ουμίτσου** (στη γλώσσα της Οκινάουα ή **κάιτο** (στη χερσόνησο Ίζου) είναι Ιάπωνες δύτες, διάσημοι ως αλιείς μαργαριταριών.  Στην πλειοψηφία τους οι *άμα* ειναι γυναίκες.

## Ιστορία
Σύμφωνα με την ιαπωνική παράδοση η πρακτική των *άμα* είναι πιθανώς 2.000 χρόνων. Παραδοσιακά, ακόμα και πρόσφατα στη δεκαετία του 1960, οι *ama* καταδύονταν φορώντας ένα απλό πανί κάλυμμα. Ακόμη και σήμερα, οι *άμα* καταδύονται  χωρίς εξοπλισμό αυτόνομης κατάδυσης, κάτι που τις κατατάσσει στους ελεύθερους δύτες της υποβρύχιας αλιείας.

## Δραστηριότητες
Ανάλογα με την περιοχή, οι *άμα* είναι δυνατόν να καταδύονται με μάσκες, πέδιλα και στολές υγρού τύπου. Μόνο δύτες που εργάζονται σε τουριστικές επιχειρήσεις χρησιμοποιούν το παραδοσιακό κάλυμμα.

Παρόλο που είναι αλιείς μαργαριταριών, αρχικά καταδύονταν για φύκια, μαλάκια, αστακούς, χταπόδια και αχινούς &mdash; και όστρεα που περιέχουν ενίοτε μαργαριτάρια. 

Οι *άμα* καταδύονται ακόμη και σε προχωρημένη ηλικία. Οι Ιάπωνες θεωρούν ότι οι γυναίκες είναι καταλληλότερες για αυτή τη δουλειά, γιατί τα σώματά τους διαφέρουν ως προς την κατανομή λίπους από τα ανδρικά, γεγονός που τους εξασφαλίζει μεγαλύτερη αντοχή σε παγωμένα νερά.

## Δείτε επίσης
*Χαένυο

## Παραπομπές σημειώσεις


## Σχετικές αναφορές
* Martinez, D P (2004) ''Identity and Ritual in a Japanese Village'' University of Hawaii Press. ISBN 978-0-8248-2817-2
* Mishimo, Yukio (1994) *The Sound of Waves.* Vintage. ISBN 978-0-679-75268-4

## Εξωτερικοί σύνδεσμοι

* Yoshiyuki Iwase (Φωτογράφος, 1904–2001)
* English: United Nations University (2009) ψηφιακό βίντεο "Where the sea whistle echoes": Ama, legendary women divers of Japan facing climate change and an uncertain future Ανάκτηση 1 Δεκ 2009
* Welcome to Ama Cultural Village Ιαπωνικά
* Άρθρα για τη φυσιολογία των Άμα δυτών
* Οι τελευταίες γιαπωνέζες γοργόνες Πηγή: www.lifo.gr φωτογραφικό υλικό.

Κατηγορία:Υποβρύχια κατάδυση
Κατηγορία:Αλιεία
Κατηγορία:Πολιτισμός της Ιαπωνίας
Σαν Σαλβαντόρ (νησί)

Το **Σαν Σαλβαντόρ** (αγγλικά: *San Salvador Island*) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί είναι επίσης γνωστό και ως Watlings Island και έχει έκταση 163 τ.χλμ.. Έχει πληθυσμό 930 κατοίκους (2010) και ο κύριος οικισμός του νησιού είναι το Cockburn Town. Σήμερα, χάρη στις πολλές αμμώδεις παραλίες του νησιού, η κύρια και ευημερούσα βιομηχανία του νησιού είναι ο τουρισμός.

## Εξωτερικοί σύνδεσμοι
* 

Σαν Σαλβαντορ
Αγία Άννα Αχαΐας

Η **Αγία Άννα** είναι οικισμός της τοπικής κοινότητας Κουνινάς, της δημοτικής ενότητας (τέως δήμου) Αιγίου, του δήμου Αιγιαλείας, της περιφερειακής ενότητας (τέως νομού) νομός Αχαΐας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Αιγιαλείας του νομού Αχαΐας, στο γεωγραφικό διαμέρισμα Πελοποννήσου.

## Γεωγραφία
Η Αγία Άννα είναι οικισμός στο βόρειο τμήμα του νομού Αχαΐας. Βρίσκεται στις ΒΑ. παρυφές του Παναχαϊκού όρους, νοτιοδυτικά του Αιγίου και σε μέσο σταθμικό υψόμετρο 585. Απέχει περίπου 51 χλμ. Α. της Πάτρας.

## Πληθυσμός

.

## Διοικητικές μεταβολές
Ο οικισμός αναγνωρίστηκε το 1940 και προσαρτήθηκε στην κοινότητα Κουνινάς του νομού Αχαΐας. Με το ΦΕΚ 224Α - 04/12/1997 αποσπάστηκε από την κοινότητα Κουνινάς και προσαρτήθηκε στον δήμο Αιγίου. Με το ΦΕΚ 87Α - 07/06/2010 αποσπάστηκε από τον δήμο Αιγίου και προσαρτήθηκε στον δήμο Αιγιαλείας.

## Αξιοθέατα
* Η εκκλησία Κοίμησης της Αγίας Άννας στο βόρειο τμήμα του οικισμού
* Η Μονή Πεπελενίτσας, νότια του οικισμού, μέσω του χωριού Κουνινά

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 05/07/2018.
* Ψηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 05/07/2018.
* Εγκυκλοπαίδεια *Πάπυρος Λαρούς Μπριτάνικα*, εκδ. 1978, 2006 (ΠΛΜ)
* Εγκυκλοπαίδεια *Πάπυρος Λαρούς*, εκδ. 1963 (ΠΛ)
* Εγκυκλοπαίδεια *Δομή*, 2002-4
* Οργανισμός εκδόσεων «Ελλάδα», χάρτες (Βαρελάς)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίας Άννας Αχαΐας. eetaa.gr. Ανακτήθηκε: 05/07/2018.
* Ε.Ε.Τ.Α.Α. - Διοικητικές μεταβολές Κοινότητας Κουνινάς Αχαΐας. eetaa.gr. Ανακτήθηκε: 05/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας